Die wêreld in foto's – 15 Junie 2017 | Maroela Media
Saina Nehwal van Indië speel pluimbal teen Nitchaon Jindapol van Thailand by kampioenskappe in Djakarta, Indonesië. (Foto: AP Photo/Dita Alangkara)
Vlamme woed steeds in die Grenfell Tower-gebou in Londen waar daar op 14 Junie 'n geweldige brand uitgebreek het. Die Londense brandweerkommissaris het gesê die skoonmaakproses sal weke lank duur. (Foto: AP Photo/Frank Augstein)
Die liggaam van 'n slagoffer van 'n ontploffing in Mogadisjoe in Somalië word weggedra. Gewapende mans het Woensdagaand twee restaurante in dié stad geteiken en minstens 18 mense is dood. (Foto: Xinhua/Faisal Isse)
'n Werknemer van 'n Spaanse niewinsgewende organisasie hou 'n babaseun vas nadat hy gered is uit 'n boot wat buite beheer in die Mediterreense see rondgedobber het. (Foto: AP Photo/Emilio Morenatti)
Brittanje se koningin Elizabeth II verlaat 'n kerk in Londen ná die 100-jarige herdenking van die Upper North Street School-bomaanval tydens die Eerste Wêreldoorlog. Altesaam 18 kinders is destyds in dié bomaanval dood. (Foto: Nick Ansell/PA via AP)